ระเบียบกรมสรรพสามิตว่าด้วยการใช้เครื่องวัดระดับและเครื่องวัดอุณหภูมิน้ำมันและผลิตภัณฑ์น้ำมันชนิดอัตโนมัติรวมทั้งอุปกรณ์ที่ใช้ในการคำนวณปริมาณน้ำมันและผลิตภัณฑ์น้ำมันเพื่อการจัดเก็บภาษีพ.ศ. ๒๕๖๐[๑] เพื่อให้การจัดเก็บภาษีสรรพสามิตจากสินค้าน้ำมันและผลิตภัณฑ์น้ำมันมีความสะดวกรวดเร็วยิ่งขึ้นอาศัยอำนาจตามความในมาตรา ๖ (๑) แห่งพระราชบัญญัติภาษีสรรพสามิต พ.ศ. ๒๕๖๐อธิบดีกรมสรรพสามิต จึงวางระเบียบการใช้เครื่องวัดระดับและเครื่องวัดอุณหภูมิน้ำมันและผลิตภัณฑ์น้ำมันชนิดอัตโนมัติรวมทั้งอุปกรณ์ที่ใช้ในการคำนวณปริมาณน้ำมันและผลิตภัณฑ์น้ำมันไว้ดังต่อไปนี้ข้อ ๑ ระเบียบนี้เรียกว่า ระเบียบกรมสรรพสามิตว่าด้วยการใช้เครื่องวัดระดับและเครื่องวัดอุณหภูมิน้ำมันและผลิตภัณฑ์น้ำมันชนิดอัตโนมัติรวมทั้งอุปกรณ์ที่ใช้ในการคำนวณปริมาณน้ำมันและผลิตภัณฑ์น้ำมันเพื่อการจัดเก็บภาษี พ.ศ. ๒๕๖๐ข้อ ๒ ระเบียบนี้ให้ใช้บังคับตั้งแต่วันที่ ๑๖กันยายน พ.ศ. ๒๕๖๐ เป็นต้นไปข้อ ๓ ระเบียบนี้ให้ใช้บังคับในการนำเอาเครื่องวัดระดับชนิดอัตโนมัติมาใช้ในการตรวจวัดระดับน้ำมันและผลิตภัณฑ์น้ำมันแทนการทิ้งดิ่งและใช้เครื่องวัดอุณหภูมิชนิดอัตโนมัติมาใช้ในการวัดอุณหภูมิน้ำมันและผลิตภัณฑ์น้ำมันแทนการวัดอุณหภูมิแบบใช้หลอดแก้วเพื่อการคำนวณภาษี สำหรับภาชนะเก็บน้ำมันและผลิตภัณฑ์น้ำมัน ดังต่อไปนี้๓.๑ภาชนะเก็บน้ำมันและผลิตภัณฑ์น้ำมันเพื่อการคำนวณภาษี ขอลดหย่อนภาษีและขอยกเว้นภาษี๓.๒ ภาชนะเก็บน้ำมันและผลิตภัณฑ์น้ำมันของผู้ประกอบอุตสาหกรรมซึ่งใช้เป็นภาชนะเปรียบเทียบข้อ ๔ การขออนุญาตติดตั้งหรือการขอให้รับรองเครื่องวัดระดับและเครื่องวัดอุณหภูมิชนิดอัตโนมัติรวมทั้งอุปกรณ์ที่ใช้ในการคำนวณปริมาณน้ำมันและผลิตภัณฑ์น้ำมันให้ผู้ประกอบอุตสาหกรรมยื่นคำขอติดตั้งพร้อมรายละเอียดดังต่อไปนี้๔.๑ ชื่อแบบหรือชนิดของเครื่องวัดระดับและเครื่องวัดอุณหภูมิชนิดอัตโนมัติรวมทั้งอุปกรณ์ที่ใช้ในการคำนวณปริมาณน้ำมันและผลิตภัณฑ์น้ำมันชื่อบริษัทผู้ผลิต ชื่อทางการค้า และประเทศที่ผลิต๔.๒ คุณลักษณะเฉพาะ (Specification) เช่นค่าความถูกต้องในการวัด (Accuracy) ค่าความสามารถในการอ่านค่าซ้ำที่จุดเดียวกัน (Repeatability)๔.๓รายละเอียดแบบแปลนการติดตั้งเครื่องวัดระดับและเครื่องวัดอุณหภูมิชนิดอัตโนมัติรวมทั้งอุปกรณ์ที่ใช้ในการคำนวณปริมาณน้ำมันและผลิตภัณฑ์น้ำมันข้อ ๕ ให้ผู้อำนวยการกลุ่มพัฒนาและตรวจสอบทางเทคนิคเป็นผู้อนุญาตให้ติดตั้งเครื่องวัดระดับและเครื่องวัดอุณหภูมิชนิดอัตโนมัติรวมทั้งอุปกรณ์ที่ใช้ในการคำนวณปริมาณน้ำมันและผลิตภัณฑ์น้ำมันตามข้อ ๔แล้วสำเนาหนังสือแจ้งให้เจ้าพนักงานสรรพสามิตทราบดังนี้๕.๑ ผู้อำนวยการสำนักมาตรฐานและพัฒนาการจัดเก็บภาษี ๒๕.๒ผู้อำนวยการสำนักงานสรรพสามิตภาคที่โรงอุตสาหกรรมตั้งอยู่๕.๓ สรรพสามิตพื้นที่ที่โรงอุตสาหกรรมตั้งอยู่๕.๔ เจ้าพนักงานสรรพสามิตผู้ควบคุมโรงอุตสาหกรรมข้อ ๖ การตรวจสอบเครื่องวัดระดับและเครื่องวัดอุณหภูมิชนิดอัตโนมัติรวมทั้งอุปกรณ์ที่ใช้ในการคำนวณปริมาณน้ำมันและผลิตภัณฑ์น้ำมันเมื่อผู้ประกอบอุตสาหกรรมได้ทำการติดตั้งเสร็จเรียบร้อยแล้วให้คณะกรรมการดังต่อไปนี้ เป็นผู้ร่วมทำการตรวจสอบ๖.๑ เจ้าพนักงานสรรพสามิตกลุ่มพัฒนาและตรวจสอบทางเทคนิค๖.๒ เจ้าพนักงานสรรพสามิตสำนักมาตรฐานและพัฒนาการจัดเก็บภาษี ๒๖.๓ สรรพสามิตพื้นที่ที่โรงอุตสาหกรรมนั้นตั้งอยู่หรือผู้แทน๖.๔ เจ้าพนักงานสรรพสามิตผู้ควบคุมโรงอุตสาหกรรมข้อ ๗ ให้ผู้ประกอบอุตสาหกรรมจัดหาบริษัทผู้เชี่ยวชาญที่มีความรู้ความสามารถเกี่ยวกับเครื่องวัดระดับและเครื่องวัดอุณหภูมิชนิดอัตโนมัติรวมทั้งอุปกรณ์ที่ใช้ในการคำนวณปริมาณน้ำมันและผลิตภัณฑ์น้ำมันซึ่งมิได้มีส่วนได้เสียหรือมีความเกี่ยวข้องกับผู้จำหน่ายหรือเป็นเจ้าของเครื่องวัดระดับและเครื่องวัดอุณหภูมิชนิดอัตโนมัติรวมทั้งอุปกรณ์ที่ใช้ในการคำนวณปริมาณน้ำมันและผลิตภัณฑ์น้ำมันโดยได้รับความเห็นชอบจากที่ปรึกษาหรือรองอธิบดีซึ่งสั่งและปฏิบัติราชการแทนอธิบดีในราชการของกลุ่มพัฒนาและตรวจสอบทางเทคนิคเป็นผู้ดำเนินการในการตรวจสอบข้อ ๘ การติดตั้งและการทดสอบประสิทธิภาพเครื่องวัดระดับและเครื่องวัดอุณหภูมิชนิดอัตโนมัติรวมทั้งอุปกรณ์ที่ใช้ในการคำนวณปริมาณน้ำมันและผลิตภัณฑ์น้ำมัน๘.๑การติดตั้งเครื่องวัดระดับและเครื่องวัดอุณหภูมิชนิดอัตโนมัตินี้จะต้องเป็นไปตามวิธีการที่ถูกต้องและมีความสัมพันธ์กับตารางคำนวณปริมาตรภาชนะเก็บน้ำมันและผลิตภัณฑ์น้ำมันที่กรมสรรพสามิตได้อนุญาตให้ใช้ในการคำนวณภาษี๘.๒ การติดตั้งอุปกรณ์ที่ใช้ในการคำนวณปริมาณน้ำมันและผลิตภัณฑ์น้ำมันที่กรมสรรพสามิตได้อนุญาตให้ติดตั้งโดยให้กรรมการตามข้อ ๖และผู้แทนผู้ประกอบอุตสาหกรรม ตามข้อ ๗ทดสอบและคำนวณเปรียบเทียบโดยถือค่าความแตกต่างไม่เกินร้อยละ +/- ๐.๑๘.๓ ให้กรรมการตามข้อ ๖และผู้แทนผู้ประกอบอุตสาหกรรมตามข้อ ๗ ทดสอบประสิทธิภาพของเครื่องวัดระดับและเครื่องวัดอุณหภูมิชนิดอัตโนมัติหลังจากที่ได้ติดตั้งเสร็จเรียบร้อยแล้ว๘.๓.๑ให้ทดสอบเครื่องวัดระดับชนิดอัตโนมัติเปรียบเทียบกับการทิ้งดิ่งที่ระดับความลึกต่างๆ กันไม่น้อยกว่า ๓ ระดับ และแต่ละระดับไม่น้อยกว่า ๕ ครั้ง โดยให้เปรียบเทียบระดับที่อ่านได้จากเครื่องวัดระดับน้ำมันและผลิตภัณฑ์น้ำมันชนิดอัตโนมัติกับการทิ้งดิ่งโดยให้ถือค่าความแตกต่างไม่เกินกว่า๓ มิลลิเมตร ถือเป็นเกณฑ์ปกติ๘.๓.๒ให้ทำการทดสอบประสิทธิภาพของเครื่องวัดอุณหภูมิน้ำมันและผลิตภัณฑ์น้ำมันชนิดอัตโนมัติเปรียบเทียบกับเครื่องวัดอุณหภูมิมาตรฐานโดยให้ถือค่าความแตกต่างไม่เกิน ๐.๕ องศาเซลเซียส หรือ ๑ องศาฟาเรนไฮต์ ถือเป็นเกณฑ์ปกติ๘.๓.๓ให้ทำการทดสอบอุปกรณ์ที่ใช้ในการคำนวณปริมาณน้ำมันและผลิตภัณฑ์น้ำมันโดยการทิ้งดิ่งหรือใช้ระดับน้ำมันจากเครื่องวัดระดับน้ำมันและผลิตภัณฑ์น้ำมันชนิดอัตโนมัติเปรียบเทียบกับการคำนวณของระบบอุปกรณ์ที่ใช้ในการคำนวณนั้น มีค่าความแตกต่างไม่เกินร้อยละ+/- ๐.๑ ถือเป็นเกณฑ์ปกติข้อ ๙ การอนุญาตให้ใช้เครื่องวัดระดับและเครื่องวัดอุณหภูมิชนิดอัตโนมัติรวมทั้งอุปกรณ์ที่ใช้ในการคำนวณปริมาณน้ำมันและผลิตภัณฑ์น้ำมัน๙.๑ เครื่องวัดระดับและเครื่องวัดอุณหภูมิชนิดอัตโนมัติรวมทั้งอุปกรณ์ที่ใช้ในการคำนวณปริมาณน้ำมันและผลิตภัณฑ์น้ำมันที่ได้รับการตรวจสอบตามข้อ ๘ และได้รับอนุญาตจากกรมสรรพสามิตแล้วจึงจะใช้ในการคำนวณปริมาณน้ำมันและผลิตภัณฑ์น้ำมันเพื่อการคำนวณภาษีได้๙.๒ เครื่องวัดระดับและเครื่องวัดอุณหภูมิชนิดอัตโนมัติรวมทั้งอุปกรณ์ที่ใช้ในการคำนวณปริมาณน้ำมันและผลิตภัณฑ์น้ำมันที่ผู้ประกอบอุตสาหกรรมติดตั้งก่อนวันที่ระเบียบนี้ใช้บังคับจะต้องให้กรรมการตามข้อ๘.๓ ตรวจสอบรายละเอียดตามที่กำหนดไว้ในข้อ ๘ และได้รับอนุมัติจากกรมสรรพสามิตก่อนจึงจะใช้ในการคำนวณปริมาณน้ำมันและผลิตภัณฑ์น้ำมันเพื่อการคำนวณภาษีได้๙.๓ให้ที่ปรึกษาหรือรองอธิบดีซึ่งสั่งและปฏิบัติราชการแทนอธิบดีในราชการของกลุ่มพัฒนาและตรวจสอบทางเทคนิคมีอำนาจอนุมัติให้ใช้เครื่องวัดระดับและเครื่องวัดอุณหภูมิชนิดอัตโนมัติรวมทั้งอุปกรณ์ที่ใช้ในการคำนวณปริมาณน้ำมันและผลิตภัณฑ์น้ำมัน หรือมีอำนาจใด ๆ เพื่อให้เป็นไปตามระเบียบนี้แทนอธิบดีกรมสรรพสามิตและให้ผู้อำนวยการกลุ่มพัฒนาและตรวจสอบทางเทคนิคสำเนาหนังสือแจ้งให้เจ้าพนักงานสรรพสามิตทราบดังนี้๙.๓.๑ ผู้อำนวยการสำนักมาตรฐานและพัฒนาการจัดเก็บภาษี ๒๙.๓.๒ ผู้อำนวยการสำนักงานสรรพสามิตภาคที่โรงอุตสาหกรรมนั้นตั้งอยู่๙.๓.๓ สรรพสามิตพื้นที่ที่โรงอุตสาหกรรมนั้นตั้งอยู่๙.๓.๔ เจ้าพนักงานสรรพสามิตผู้ควบคุมโรงอุตสาหกรรมข้อ ๑๐ การใช้เครื่องวัดระดับและเครื่องวัดอุณหภูมิชนิดอัตโนมัติรวมทั้งอุปกรณ์ที่ใช้ในการคำนวณปริมาณน้ำมันและผลิตภัณฑ์น้ำมันและการทดสอบระหว่างการใช้งาน๑๐.๑ เครื่องวัดระดับและเครื่องวัดอุณหภูมิชนิดอัตโนมัติรวมทั้งอุปกรณ์ที่ใช้ในการคำนวณปริมาณน้ำมันและผลิตภัณฑ์น้ำมันที่ได้รับอนุญาตให้ใช้ตามข้อ ๙ แล้วจะต้องมีผนึกตรากรมสรรพสามิต (Seal)๑๐.๒ ให้เจ้าพนักงานสรรพสามิตผู้ควบคุมโรงอุตสาหกรรมทำการทดสอบประสิทธิภาพของเครื่องวัดระดับและเครื่องวัดอุณหภูมิชนิดอัตโนมัติรวมทั้งอุปกรณ์ที่ใช้ในการคำนวณปริมาณน้ำมันและผลิตภัณฑ์น้ำมันแต่ละเครื่องที่ได้รับอนุญาตให้ใช้จะต้องทดสอบใหม่ทุกๆ ๖ เดือน ตามวิธีการ ตามข้อ ๘.๓.๑ ข้อ๘.๓.๒ และหรือ ข้อ ๘.๓.๓ แล้วรายงานให้กรมสรรพสามิตทราบและเมื่อครบ ๒ ปีให้ผู้ประกอบอุตสาหกรรมปฏิบัติตามข้อ ๘.๓๑๐.๓ในกรณีที่เครื่องวัดระดับชนิดอัตโนมัติไม่สามารถทดสอบโดยวิธีการทิ้งดิ่งได้ ให้ทดสอบผลกับหมุดระดับอ้างอิง(Reference Pin) หรือให้ทดสอบผลกับมาตรวัดโดยยึดหลักความแตกต่างของปริมาตรที่วัดได้ไม่เกินร้อยละ+/- ๐.๕ เป็นเกณฑ์ปกติ๑๐.๔ในระหว่างการรับหรือจ่ายน้ำมันหรือผลิตภัณฑ์น้ำมันถ้าปรากฏว่าเครื่องวัดระดับชนิดอัตโนมัติหยุดทำงานการตรวจวัดระดับน้ำมันและผลิตภัณฑ์น้ำมันหลังรับหรือจ่ายให้ใช้วิธีการทิ้งดิ่งและการวัดอุณหภูมิให้ใช้แบบหลอดแก้วส่วนระดับและอุณหภูมิน้ำมันและผลิตภัณฑ์น้ำมันก่อนการรับหรือจ่ายให้ใช้ตัวเลขจากเครื่องวัดระดับชนิดอัตโนมัติที่ได้ทำการอ่านไว้ก่อนแล้วได้๑๐.๕ ผู้ประกอบอุตสาหกรรมจะต้องแจ้งให้เจ้าพนักงานสรรพสามิตผู้ควบคุมโรงอุตสาหกรรมทราบทุกครั้ง ก่อนที่จะมีการเปลี่ยนแปลงซ่อมแซมหรือปรับแต่งเครื่องวัดระดับและเครื่องวัดอุณหภูมิชนิดอัตโนมัติรวมทั้งอุปกรณ์ที่ใช้ในการคำนวณปริมาณน้ำมันและผลิตภัณฑ์น้ำมันเพื่อทำลายผนึกตรากรมสรรพสามิตออกและเมื่อดำเนินการเสร็จแล้วให้มีการทดสอบประสิทธิภาพของเครื่องวัดระดับ และเครื่องวัดอุณหภูมิชนิดอัตโนมัติรวมทั้งอุปกรณ์ที่ใช้ในการคำนวณปริมาณน้ำมันและผลิตภัณฑ์น้ำมัน ตามวิธีการข้อ ๘.๓๑๐.๖ให้เจ้าพนักงานสรรพสามิตผู้ควบคุมโรงอุตสาหกรรมระงับการใช้เครื่องวัดระดับและเครื่องวัดอุณหภูมิชนิดอัตโนมัติรวมทั้งอุปกรณ์ที่ใช้ในการคำนวณปริมาณน้ำมันและผลิตภัณฑ์น้ำมันของถังเก็บน้ำมันและผลิตภัณฑ์น้ำมันถังใดถังหนึ่งได้ถ้าหากว่าการทดสอบไม่ได้ผลตามที่กำหนดไว้ใน ข้อ ๘.๓.๑ ข้อ ๘.๓.๒ และข้อ ๘.๓.๓๑๐.๗ ให้เจ้าพนักงานสรรพสามิตผู้ควบคุมโรงอุตสาหกรรมผนึกตรากรมสรรพสามิตที่ตัวเครื่องวัดระดับและเครื่องวัดอุณหภูมิชนิดอัตโนมัติรวมทั้งอุปกรณ์ที่ใช้ในการคำนวณปริมาณน้ำมันและผลิตภัณฑ์น้ำมันข้อ ๑๑ เครื่องวัดระดับและเครื่องวัดอุณหภูมิน้ำมันและผลิตภัณฑ์น้ำมันชนิดอัตโนมัติรวมทั้งอุปกรณ์ที่ใช้ในการคำนวณปริมาณน้ำมันและผลิตภัณฑ์น้ำมันเพื่อการคำนวณภาษี ที่ได้รับอนุมัติจากกรมศุลกากรแล้วกรมสรรพสามิตจะอนุมัติให้ตามระยะเวลาที่กรมศุลกากรได้อนุมัติไว้แล้วแต่ไม่เกินครั้งละ๒ ปี ทั้งนี้ให้ผู้ประกอบอุตสาหกรรมส่งสำเนาหนังสืออนุมัติของกรมศุลกากรดังกล่าวเสนอกรมสรรพสามิตเพื่อพิจารณาอนุมัติข้อ ๑๒ ให้ผู้อำนวยการกลุ่มพัฒนาและตรวจสอบทางเทคนิคเป็นผู้รักษาการตามระเบียบนี้ข้อ ๑๓ ผู้ที่ได้ยื่นคำขอก่อนวันที่ระเบียบนี้ใช้บังคับและยังอยู่ในระหว่างการพิจารณาให้ถือว่าเป็นคำขอตามระเบียบนี้การดำเนินการใด ๆ ตามระเบียบกรมสรรพสามิตว่าด้วยการใช้เครื่องวัดระดับและเครื่องวัดอุณหภูมิน้ำมันและผลิตภัณฑ์น้ำมันชนิดอัตโนมัติรวมทั้งอุปกรณ์ที่ใช้ในการคำนวณปริมาณน้ำมันและผลิตภัณฑ์น้ำมันเพื่อการจัดเก็บภาษีพ.ศ. ๒๕๔๕ ซึ่งได้รับการอนุมัติ อนุญาต หรือผ่อนผันการดำเนินการจากกรมสรรพสามิตไว้ก่อนวันที่ระเบียบนี้ใช้บังคับให้เป็นอันใช้ได้ต่อไปจนกว่าจะสิ้นสุดไปโดยเงื่อนไขหรือเงื่อนเวลาที่กำหนดไว้หรือจนกว่าจะมีคำสั่งยกเลิกหรือเปลี่ยนแปลงประกาศ ณ วันที่ ๑๖ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิตพัชรภรณ์/จัดทำ๔กันยายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๑๙ ง/หน้า ๔๙ (เล่มที่ ๑)/๒๔พฤษภาคม ๒๕๖๑